82. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 357 της 13/23 Αυγ. 1984 (ΦΕΚ Α΄ 121) «Ανασύσταση Ειρηνοδικείων». Έχοντες υπόψη: 1)τις διατάξεις της παρ. 1 και 2 του άρθρ. 5 του Νόμ. 1330/1983 περί «Αύξησης του αριθμού των οργανικών θέσεων δικαστικών λειτουργών, σύστασης και ανασύστασης ειρηνοδικείων και άλλων διατάξεων» 2)την με αριθ. 16 της 10.5. 1984 γνώμην του Ανωτάτου Δικαστικού Συμβουλίου (Τμήμα Α΄) και 3)την με αριθ. 440/1984 γνωμοδότηση του Συμβουλίου της Επικρατείας. Με πρόταση του Υπουργού Δικαιοσύνης αποφασίσαμε: Άρθρο μόνο.- Ανασυνιστώνται τα κάτωθι Ειρηνοδικεία από τα συγχωνευθέντα σύμφωνα με το Ν.Δ. 100/1969, «περί συγχωνεύσεως Ειρηνοδικείων, καταργήσεως Πταισματοδικείων και συστάσεως ετέρων»: 1.Ειρηνοδικείο Ευδήλου Ικαρίας, περιφερείας του Πρωτοδικείου Σάμου, με έδρα την κοινότητα Ευδήλου και περιφέρεια τις κοινότητες Ευδήλου, Καραβοστάμου, Αρέθουσας, Δάφνης, Ραχών, Αγ. Πολυκάρπου, Φραντάτου και Καρκιναγρίου. «2.Ορίζουμε ημερομηνία έναρξης της λειτουργίας του Ειρηνοδικείου Ευδήλου Ικαρίας την 5.3.2001. 3.Οι υποθέσεις αρμοδιότητας του Ειρηνοδικείου Ευδήλου Ικαρίας που εκκρεμούν κατά την έναρξη της λειτουργίας του στο Ειρηνοδικείο Ικαρίας και για τις οποίες δεν έχει ορισθεί δικάσιμος αποστέλλονται στο Ειρηνοδικείο Ευδήλου Ικαρίας και εκδικάζονται από αυτό». 4(2).Ειρηνοδικείο Νεαπόλεως - Βοιών, περιφερείας του Πρωτοδικείου Γυθείου με έδρα την κοινότητα Νεαπόλεως και περιφέρεια τις κοινότητες, Νεαπόλεως, Αγίου Γεωργίου, Αγίου Νικολάου, Αγίων Αποστόλων, Άνω Καστανέας, Βελανιδίων, Ελαφονήσου, Καστανέας, Κάμπου, Λαχίου, Μεσοχωρίου και Φαρακλού. Οι νέες παρ. 2 και 3 προστέθηκαν και η υπάρχουσα παρ. (2) αναριθμήθηκε σε 4 με το Π.Δ. 30/2-12 Φεβρ. 2001 (ΦΕΚ Α΄26). 